লাল সিং চাড্ডা

লাল সিং চাড্ডা হলো একটি ভারতীয় হিন্দি ভাষার কৌতুক-নাট্য চলচ্চিত্র, যার পরিচালনা করেছেন অদ্বৈত চন্দন এবং প্রযোজনায় আমির খান প্রোডাকশন ও ভায়াকম ১৮ স্টুডিও। ঐতিহাসিক বিষয়গুলির সন্ধানের ওপর ভিত্তি করে আমেরিকান কৌতুক-নাট্য চলচ্চিত্র ফরেস্ট গাম্পকে (১৯৯৪) হালকাভাবে অনুসরণ করে এই চলচ্চিত্রটি তৈরি। এতে নাম ভূমিকায় আছেন আমির খান, এবং সেই সঙ্গে আছেন কারিনা কাপুর, নাগা চৈতন্য (তাঁর প্রথম হিন্দি ছবি) এবং মোনা সিং।

২০১৯ সালের ৩১শে অক্টোবর থেকে শুরু করে বর্তমান পর্যন্ত ভারতের ১০০টিরও বেশি স্থানে এর চিত্রগ্রহণ হয়েছে। চন্ডীগড়ে আমির খানের মা জিনাত হুসেনের মুহুর্ত শট দিয়ে শুরু হয়ে, ছবিটির আনুষ্ঠানিক ঘোষণা করা হয়েছিল ২০১৯ সালের ১৪ই মার্চ। ২০২০ সালের ডিসেম্বরে এর প্রকাশের দিন চূড়ান্ত করা হয়েছিল। 
কোভিড-১৯ মহামারীর কারণে, ছবিটির মুক্তি পুরো দুই বছর পিছিয়ে দেওয়া হয়। তবে ছবিটি ২০২২ সালের ১১ আগস্ট বিশ্বব্যাপি মুক্তি পায়।

সূচনা
ভারতের ঐতিহাসিক ঘটনাগুলি, এক স্বল্প বুদ্ধি সম্পন্ন মানুষ, লাল সিং চাড্ডার (আমির খান) দৃষ্টিকোণের মধ্য দিয়ে প্রকাশিত হয়ে উঠেছে।

চরিত্র চিত্রণ 
 আমির খান – লাল সিং চাড্ডা
 আহমদ ইবন উমার – তরুণ লাল সিং চড্ঢা
 কারিনা কাপুর – রূপা, লাল সিং চাড্ডার স্ত্রী
 নাগা চৈতন্য – বালরাজু
 মোনা সিং – লাল সিং চাড্ডার
 মানব ভিজ – মোহাম্মদ পাজি
 আর্য শর্মা
 অরুন বলী
 শাহরুখ খান – ক্যামিও উপস্থিতি
 কামিনী কৌশল – ক্যামিও উপস্থিতি

প্রযোজনা
২০১৯ সালের মার্চ মাসে, বলিউড অভিনেতা ও প্রযোজক আমির খান ঘোষণা করেছিলেন যে তিনি লাল সিং চাড্ডা চলচ্চিত্র প্রযোজনা করবেন এবং তাতে অভিনয় করবেন। এটি টম হ্যাঙ্কসের ১৯৯৪ সালের আমেরিকান চলচ্চিত্র ফরেস্ট গাম্প এর একটি ভারতীয় পুনর্নির্মাণ এবং এটি পরিচালনা করবেন অদ্বৈত চন্দন। লাল সিং চাড্ডার সহ-প্রযোজনা করেছে ভায়াকম ১৮ মোশন পিকচার্স।ফরেস্ট গাম্প এর মূল সংস্করণে থাকা ঐতিহাসিক বিষয়গুলিও এই চলচ্চিত্রে সন্ধান করা হবে এমন ঘোষণা করা হয়েছিল। ২০১৯ সালের জুন মাসে কারিনা কাপুর এ ছবিতে যোগদান করেছিলেন।থ্রি ইডিয়টস (২০০৯) এবং তালাশ: দ্য আনসার লাইস উইদিন (২০১২) এর পরে এটি আমির খানের সঙ্গে তাঁর তৃতীয় কাজ।

২০১৯ সালের সেপ্টেম্বরে ঘোষণা করা হয়েছিল যে ১০০টিরও বেশি ভারতীয় অঞ্চলে ছবিটির চিত্রগ্রহণ করা হবে। ২০১৯ সালের ৩১শে অক্টোবর ছবির মূল চিত্রগ্রহণ শুরু হয়েছিল চন্ডীগড়ে। সেই দিন আমির খান তাঁর অভিনয়ের অংশের চিত্রায়ন করেছিলেন। কারিনা কাপুর পরের দিন তাঁর সাথে যোগ দেন। নভেম্বরের মাঝামাঝি এই ছবির চরিত্রদের চলচ্চিত্রায়িত চেহারা সেট থেকেই প্রকাশ হয়ে গিয়েছিল। ২০১৯ সালের ২২শে নভেম্বর এই চলচ্চিত্রের প্রথম পর্যায়ের চিত্রগ্রহণ শেষ হয়েছিল। তামিল অভিনেতা নাগা চৈতন্য আক্কিনেনি এবং বলিউড অভিনেত্রী মোনা সিংকে (যিনি 'থ্রি ইডিয়টস'-এ কাপুরের বোনের চরিত্রে অভিনয় করেছিলেন), এই ছবিতে অভিনয়ের জন্য নির্বাচন করা হয়েছিল।  ২৮শে নভেম্বর খান এবং কাপুরকে নিয়ে ছবিটির একটি প্রণয়-ধর্মী গানের চিত্রগ্রহণ করা হয়েছিল।

২০১৯ সালের ৫ই ডিসেম্বর কলকাতায় ছবিটির দ্বিতীয় পর্যায় শুরু হয়েছিল। ২০১৯ সালের ৯ই ডিসেম্বর তারিখে কলকাতার ফিল্ম সেট থেকেও খানের চরিত্রের ছবি প্রকাশ হয়ে গিয়েছিল। ১২ই ডিসেম্বর, আমির খান এই পর্যায়ের দ্বিতীয় অংশের জন্য কেরল গিয়েছিলেন। ১৬ই ডিসেম্বর কেরলের চঙ্গনাসেরি, কোল্লম শহরের কাছে পরাভুর থেক্কুমভাগম, এবং তিরুবনন্তপুরম জেলার কাপ্পিল থেকে তাঁর ছবি এবং ভিডিও ভাইরাল হয়ে যায়। দ্বিতীয় পর্যায়ের কিছু অংশ জয়সলমের শহরেও চিত্রায়িত হয়েছিল। ২১শে ডিসেম্বর ছবিটির তৃতীয় পর্যায় গোয়াতে শুরু হয়েছিল এবং পরবর্তীতে ২০২০ সালের ৫ই জানুয়ারি থেকে হিমাচল প্রদেশে চিত্রগ্রহণ শুরু হয়। ২০২০ সালের ১২ই ফেব্রুয়ারি ভারতে চিত্রগ্রহণের পর্যায় সমাপ্ত হয়েছিল।

২০২০ সালের আগস্টে, ঘোষণা করা হয়েছিল যে, ভারতে ক্রমাগত করোনভাইরাস সঙ্কটের কারণে চলচ্চিত্রটির প্রযোজনা তুরস্কে চলে গেছে।

মুক্তি

২০২০ সালের ডিসেম্বরে প্রেক্ষাগৃহে ছবিটির মুক্তি পাওয়ার কথা ছিল। কোভিড-১৯ মহামারীর কারণে, পুরো এক বছর দেরি করে, ছবিটির মুক্তির দিন ঠিক হয়েছিলো ২০২২ সালের ১১ আগষ্ট । নেটফ্লিক্স চলচ্চিত্রটি ৯০ কোটি রুপিতে দেখানোর চুক্তি করার চেষ্টা করছে।

তথ্যসূত্র

বহিঃসংযোগ 
 
 

২০২২-এর চলচ্চিত্র
২০২০-এর দশকের হিন্দি ভাষার চলচ্চিত্র
হিন্দি ভাষার চলচ্চিত্র
ভারতীয় হাস্যরসাত্মক নাট্য চলচ্চিত্র
মার্কিন চলচ্চিত্রের ভারতীয় পুনর্নির্মাণ
প্যারামাউন্ট পিকচার্সের চলচ্চিত্র
অন্ধ্রপ্রদেশে ধারণকৃত চলচ্চিত্র
আইম্যাক্স চলচ্চিত্র
আত্মসংবৃতি সম্পর্কে চলচ্চিত্র
মার্কিন উপন্যাস অবলম্বনে চলচ্চিত্র
শ্রীনগরে ধারণকৃত চলচ্চিত্র
কোট্টায়মে ধারণকৃত চলচ্চিত্র
তিরুবনন্তপুরমে ধারণকৃত চলচ্চিত্র
কার্গিলের পটভূমিতে চলচ্চিত্র
শাহরুখ খানের সাংস্কৃতিক চিত্রায়ণ